Posted by: Betsie | 2011/01/27
Is daar enige langtermyn gevolge van hierdie medikasie? Ek het so 10kg om te verloor, maar sukkel al 7 jaar met dit. Ek wil hierdie pille net vir ''''n maand gebruik, maar wil nie dubbel die gewig optel as ek dit los nie?
Duromine bevat fentermien as aktiewe bestanddeel. Dit onderdruk die aptyt en kan ook newe-effekte soos pulmonale edeem, hallusinasies, ens, veroorsaak. Gewoonlik is enige newe-effekte omkeerbaar wanneer die medikasie gestaak word. Aangesien jy beplan om Duromine slegs vir een maand te gebruik, behoort dit nie 'n probleem te wees nie. Indien jy egter van enige newe-effekte bewus word, moet jy dit dadelik met die resepterende dr bespreek. Hoe jou liggaam sal reageer wanneer jy na een maand Duromine staak, is moeilik om te voorspel. Indien jy 'n uithongeringsdieet volg, en dan terugkeer tot 'n hoë-energie dieet, sal jy waarskynlik weer begin gewig optel. Dit is belangrik om steeds 'n lae-vet, gebalanseerde dieet te volg nadat jy gewig verloor het om te verhoed dat jy weer alles optel. Klik op 'DietnFood' bo aan hierdie bladsy, dan op 'Healthy Diets' en dan op 'Slimming Diet' vir 'n voorbeeld van so 'n lae-vet dieet. Indien jy ook aanhou met oefeninge na staking van die Duromine, sal jy minder geneig wees om gewig op te tel. Daaglikse aërobiese oefening soos flink stap, fietsry, touspring, of swem vir ten minste 30 min per dag, sal baie help.